BILAG 13: LICENSBETINGELSER OG KRAV TIL DEPONERING

*Vejledning:*

[Dette bilag udgør i sin helhed et forhandlingskrav i forbindelse med tilbudsafgivelsen.

Forhandlingskrav kan indgå i forhandlingerne, men ved afgivelse af det endelige tilbud, skal alle forhandlingskrav opfyldes/overholdes.

*Tilbudsgivers besvarelse af dette bilag skal indeholde følgende:*

*Tilbudsgiver udfylder felter markeret med skarp parentes og vedhæfter licenser i overensstemmelse med instruktionerne. Tilbudsgiver skal derudover i bilag 3 ligeledes angive hvilke dele af Leverancen, der er Standardprogrammel og hvilke dele der er Kundespecifikt Programmel.]*

# Indledning

Dette bilag indeholder licensbetingelser for Standardprogrammel med tilhørende Databaser og Dokumentation (herefter blot Standardprogrammel), jf. punkt 2, bestemmelser om tilrådighedsstillelse af de nødvendige redskaber og værktøjer til ændring af Kundespecifikt Programmel, jf. punkt 3, der indgår i Leverandørens ydelser efter Kontrakten, samt krav til deponering af kildekode, jf. punkt 4.

Bilag 13 indeholder:

* Eventuelle standardlicensbetingelser (afsnit 2), jf. Kontraktens punkt 26.2
* Tilrådighedsstillelse af de nødvendige redskaber og værktøjer til ændring af Kundespecifikt Programmel (afsnit 3), jf. Kontraktens punkt 26.3
* Krav til deponering af kildekode (afsnit 4)

# Licenser til Standardprogrammel

Kontrakten omfatter følgende Standardprogrammel med tilhørende licenser:

*[Her lister tilbudsgiver det Standardprogrammel med tilhørende licenser, der indgår i tilbudsgivers ydelser efter Kontrakten. Licenserne tildeles et underbilagsnummer (Bilag 13a, 13b, 13c, osv.) og vedlægges i appendiks til nærværende bilag.]*

De vederlagsmæssige konsekvenser af udnyttelse af Standardprogrammellet inden for Leverancebeskrivelsen er følgende:

*[Her angiver tilbudsgiver de vederlagsmæssige konsekvenser af udnyttelse af hver enkelt Standardprogram inden for Leverancebeskrivelsen. I det omfang der ikke er sådanne konsekvenser, anføres dette.]*

De eventuelle andre konsekvenser end vederlagsmæssige konsekvenser af udnyttelse af Standardprogrammellet inden for Leverancebeskrivelsen er følgende:

*[Her angiver tilbudsgiver de eventuelle andre konsekvenser end vederlagsmæssige konsekvenser af udnyttelse af hver enkelt Standardprogram inden for Leverancebeskrivelsen. Det kan f.eks. være forpligtelser til offentliggørelse af ændringer. I det omfang der ikke er sådanne andre konsekvenser, anføres dette.]*

Oplysninger angivet oven for har forrang frem for bestemmelser indeholdt i de vedlagte licenser. Bestemmelser indeholdt i de vedlagte licenser, der strider mod oplysningerne oven for, eller Kontraktens bestemmelser i øvrigt, tillægges således ikke retsvirkning i forholdet mellem Kunden og Leverandøren.

Der henvises i øvrigt til Kontraktens punkt 26.2.

# De Nødvendige Redskaber og Værktøjer til Ændring af Kundespecifikt Programmel

Leverandøren stiller de nødvendige redskaber og værktøjer til det Kundespecifikke Programmel, der indgår i Leverandørens ydelser efter Kontrakten, til rådighed for Kunden, med henblik på, at Kunden kan foretage de ændringer og rettelser i den Digital løsning som Kunden i henhold til Kontrakten har mulighed for.

I det omfang det Kundespecifikke Programmel er fremstillet på tidspunktet for Kontraktens indgåelse, skal værktøjerne stilles til rådighed umiddelbart efter dette tidspunkt. I det omfang det Kundespecifikke Programmel fremstilles efter Kontraktens indgåelse, skal værktøjerne stilles til rådighed i takt med fremstillingen.

Værktøjerne skal stilles til rådighed på en sådan måde og i en sådan form, at de umiddelbart er tilgængelige og anvendelige til opfyldelse af de formål, der fremgår af Kontraktens punkt 26.3.

# Krav til deponering af Kildekode

## Generelle krav til deponering

Leverandøren skal den første Arbejdsdag i hver måned deponere de opdaterede fuldstændige kildekoder med kommentarer, af det Kundespecifikke Programmel i Dansk Deponerings Institut (DDI).

Leverandøren skal dog anses at have opfyldt sine forpligtelser i henseende til opdatering for så vidt der ikke hengår mere end 10 Arbejdsdage fra en ny version er færdig, og indtil deponering sker.

Ved enhver deponering udfærdiger og udleverer Leverandøren en skriftlig erklæring, hvoraf det fremgår, hvad der er deponeret, samt på hvilket medie.

Forpligtelsen til at deponere og opdatere gælder alle fremtidige udviklingsleverancer foretaget af Leverandøren, der finder sted under nærværende Kontrakt.

Ved den indledende deponering er Kunden berettiget til at overvære, at deponeringen sker samt at sikre sig, at det deponerede i henseende til valg af medie og læsbarhed for Kunden vil kunne tjene sit formål.

Kunden er på samme måde berettiget til at overvære fremtidige deponeringer. Det påhviler i så fald Kunden at meddele Leverandøren sit ønske om at lade sig repræsentere.

En gang pr. kalenderår efterser Kunden i Leverandørens nærvær ind holdet af depotet for at sikre sig, at indholdet er korrekt.

Leverandøren giver DDI uigenkaldelig fuldmagt til at udlevere det deponerede til Kunden alene mod præsentation for DDI af den nedenfor anførte erklæring fra Kunden.

Leverandøren afholder de med deponeringen og eventuel udlevering for bundne omkostninger.

Ved kontraktens udløb udleverer DDI efter modtagelse af Kundens skriftlige tiltrædelse heraf, det deponerede til Leverandøren.

I øvrigt finder Dansk Deponerings Instituts standard deponeringsaftale (på tidspunktet for underskrivelse heraf: Standardaftale (1) om trepartsforhold) anvendelse mellem parterne.

## Deponering hos Kunden

Såfremt Leverandøren er villig til at foretage deponering hos Kunden, er Leverandøren ikke forpligtet til at foretage deponering i henhold til punkt 4.1. Punkt 4.3 finder dog tilsvarende anvendelse.

## Udlevering

Under de nedenfor under a)-d) anførte betingelser skal Kunden være berettiget til at kræve depotets indhold udleveret til sig.

Frigivelsesbetingelserne er, efter Kundens påkrav:

(a) Leverandørens konkurs eller indledelse af rekonstruktion,

(b) Leverandørens ophør med den virksomhed som Leverancen vedrører,

(c) Leverandørens permanente eller langvarige ophør med support, vedligeholdelse eller fejlretning uanset årsagen hertil, eller

(d) Leverandørens væsentlige misligholdelse af Kontrakten, herunder forpligtelserne i bilag 5.

Foreligger en af de ovenfor under pkt. a-d beskrevne situationer, og finder kunden, at det er nødvendigt at opnå adgang til depotet, afgiver Kunden en erklæring til DDI med kopi til Leverandøren om, at der foreligger en situation, som kræver, at Kunden får det deponerede udleveret, og at et eller flere af de under a-d angivne situationer er opstået. DDI er hverken forpligtet eller berettiget til at forlange yderligere dokumentation for kravets berettigelse. DDI er forpligtet til efter udlevering skriftligt at orientere Leverandøren om den foretagne udlevering.

Uanset, at der sker udlevering af det deponerede, består Leverandørens kontraktmæssige rettigheder til det udleverede, og Kunden opnår alene de rettigheder til Programmellet, der følger af Kontraktens og nærværende bilags bestemmelser.

Såfremt Leverandøren dokumenterer at have afhjulpet det eller de i a)-d) angivne forhold, der har medført, at det deponerede er blevet udleveret til Kunden, returnerer Kunden det udleverede inklusive eventuelle kopier og ændringer til DDI, og deponeringen fortsætter på uændrede vilkår.